# Helmikuu 2020

# Suomen Kestävän kehityksen toimikunta

# Työsuunnitelma kevät 2020

## Asettaminen

Valtioneuvosto asetti 27. helmikuuta 2020 Suomen kestävän kehityksen toimikunnan toimikaudelle 2020-2023.   
  
Puheenjohtajana toimii pääministeri Sanna Marin. Varapuheenjohtajina toimivat ympäristö- ja ilmastoministeri Krista Mikkonen ja valtiovarainministeri Katri Kulmuni.

Toimikunnassa on puheenjohtajiston lisäksi 57 varsinaista ja 57 varajäsentä sekä kaksi pysyvää asiantuntijajäsentä. Eduskunnan valiokuntia ja valtion itsehallintoelimiä lukuun ottamatta varsinaiset ja varajäsenet edustavat pääsääntöisesti eri organisaatiota, mikä mahdollistaa mahdollisimman monen kansallisen toimijan osallistumisen toimikunnan työhön.

Toimikunnan pääsihteerinä toimii kansainvälisten asiain neuvos Annika Lindblom ympäristöministeriöstä ja apulaispääsihteerinä johtava asiantuntija Marja Innanen valtioneuvoston kansliasta.

## Toimikunnan päätehtävät

Kaudella 2020-2023 toimikunnan tehtävänä on vauhdittaa globaalin kestävän kehityksen toimintaohjelman, Agenda2030:n, toimeenpanoa. Toimikunnan tehtävänä on kytkeä Agenda2030 keskeiseksi osaksi kansallista kestävän kehityksen työtä. Lisäksi toimikunta osallistuu Agenda2030 tiekartan valmisteluun. Toimikunta myös seuraa ja arvioi globaalin toimintaohjelman toteutumista Suomessa.

Toinen toimikunnan päätehtävistä on kansallisen kestävän kehityksen yhteiskuntasitoumuksen ’Suomi jonka haluamme 2050’ toimeenpanon edistäminen, seuranta, arviointi ja tuloksista viestiminen. Toimikunta ottaa kuluvalla kaudellaan kantaa yhteiskuntasitoumuksen uudistamiseen.

## Toimikunnan työ: kokoukset ja työpajat

Suomen kestävän kehityksen toimikunnalla on vuosittain 2–3 kokousta. Lisäksi järjestetään työpajoja, seminaareja, kampanjoita ja muita kohtaamisia.

### Kokoukset (päivitetään)

* **Toimikunnan ensimmäinen kokous**   
  Keskiviikko 4.3.2020 klo 10:00-12:00 neuvotteluhuone Paja, Mariankatu 9, Helsinki
* Valtioneuvoston selonteko Agenda2030:sta
* Suomen maaraportti YK:lle edistymisestä Agenda2030:n toimeenpanossa (Voluntary National Review; VNR)
* **Toimikunnan toinen kokous syksyllä 2020** *(päivämäärä auki)*
* Mahdollisesti yhteiskokous Ilmastopolitiikan pyöreän pöydän kanssa

### Työpajat ja seminaarit (päivitetään)

* **Seminaari *’Perus- ja ihmisoikeudet ja kestävän kehityksen tavoitteet’***   
  Torstai 5.3.2020 klo 9:00-12:00, neuvotteluhuone Paja, Mariankatu 9, Helsinki
* **Työpaja Kestävän kehityksen toimikunnalle ja Kehityspoliittiselle toimikunnalle Suomen pääviesteistä YK-maaraportissa (VNR)**   
  Tiistai 14.4. klo 10-12, neuvotteluhuone Jukola, Meritullinkatu 1, Helsinki
* Mahdollisuus antaa myös kirjalliset huomiot maaraportin luonnokseen, joka lähetetään toimikunnalle kommentoitavaksi noin maaliskuun lopussa
* **Työpaja Viron kestävän kehityksen toimikunnan kanssa YK-maaraporttien havainnoista**
* Tiistai 19.5. klo 10-15 Helsingissä
* **Kestävän kehityksen Tila ja tulevaisuus – tapahtuma**
* kesäkuun alussa, Helsingissä *(tbc)*